1. ΑΝΑΓΚ. ΝΟΜΟΣ υπ’ αριθ. 2276 της 29 Μαρτ./6 Απρ. 1940 (ΦΕΚ Α' 117) Περί συστάσεως Ταμείου Προνοίας και Επικουρικής Ασφαλίσεως Προσωπικού Ιπποδρομιών. Άρθρ.1.-Συνιστάται Ταμείον υπό τον τίτλον «Ταμείον Προνοίας και Επικουρικής Ασφαλίσεως Προσωπικού Ιπποδρομιών», αποτελούν Νομικόν Πρόσωπον Δημοσίου Δικαίου, έχον την ικανότητα του κληρονομείν, εδρεύον εν Αθήναις και υπαγόμενον υπό την εποπτείαν και τον έλεγχον του Υφυπουργείου Εργασίας. Το Ταμείον Προνοίας και Επικουρικής Ασφαλίσεως Προσωπικού Ιπποδρομιών θ’ αποκαλήται εν τοις επομένοις, χάριν συντομίας, «Ταμείον». «Σκοπός του Ταμείου είναι η χορήγησις εφ’ άπαξ ή περιοδικών παροχών εις τα εν άρθρ. 2 του Α.Ν. 2276/40 αναφερόμενα πρόσωπα και τα εξ αυτών έλκοντα δικαιώματα εις περίπτωσιν αναπηρίας, γήρατος, θανάτου και ατυχήματος εκ βιαίου συμβάντος κατά την εξάσκησιν του επαγγέλματός των, ως και εις περίπτωσιν αποχωρήσεως αυτών εκ της υπηρεσίας». Η ανωτέρω εντός « » τρίτη παράγραφος ετροποποιήθη ως άνω δια της υπ’ αριθ. 15933/Σ.154 της 8/26 Απρ. 1958 αποφ. Υπ. Εργ. (ΦΕΚ Β' 118). «Επίσης, σκοπός του Ταμείου είναι η ασφάλισις κατά της ασθενείας: 1)Των κατά κυρίαν ασφάλισιν ησφαλισμένων εις το Ταμείον (Προπονητών, Αναβατών, μαθητευομένων αναβατών) και των μελών των οικογενειών των. 2)Των συνταξιούχων των ανωτέρω κατηγοριών και των μελών των οικογενειών των. Επίσης, σκοπός του Ταμείου είναι η επίδότησις λόγω ασθενείας των κατά κυρίαν ασφάλισιν ησφαλισμένων εις το Ταμείον. 3)Δι’ εκδοθησομένου Κανονισμού Ασθενείας, θέλουσι ρυθμισθή λεπτομερώς τα της Οργανώσεως και λειτουργίας του ιδρυθησομένου Κλάδου Υγείας». Η ανωτέρω εντός « » παρ. 4 προστεθείσα δια της υπ’ αριθ. 32778/Σ.365 της 27 Ιουλ./14 Αυγ. 1959 αποφ. Υπ. Εργ. ετροποποιήθη ως άνω δια της υπ’ αριθ. 11922/Σ.126 της 7/24 Νοεμ. 1960 ομοίας (ΦΕΚ Β' 479). Άρθρ.2.-«Εις το Ταμείον ασφαλίζονται υποχρεωτικώς: 1)Κατά κυρίαν ασφάλισιν, οι κατά κύριον επάγγελμα αυτοτελώς εργαζόμενοι εν τω Ιπποδρόμω ως αναβάται ή προπονηταί. 2)Επικουρικώς δε: α)Το εν γένει τακτικόν (μόνιμον) προσωπικόν της προνομιούχου Ελληνικής Εταιρείας Ιπποδρομιών. β)Το εν γένει τακτικόν (μόνιμον) προσωπικόν της Φιλίππου Ενώσεως της Ελλάδος και οι τεχνικοί επιτετραμένοι του Ιπποδρόμου. γ)Οι εργάται και υπηρέται του Ιπποδρόμου και των Σταύλων. 3)Δεν ασφαλίζεται εις το Ταμείον το περιοδικώς παρά της Εταιρείας Ιπποδρομιών προσλαμβανόμενον προσωπικόν κατά τας ημέρας διενεργείας των Ιπποδρομιών». Το άρθρ. 2 ετροποποιήθη ως άνω δια της υπ’ αριθ. 15933/Σ.154 της 8/26 Απρ. 1958 αποφ. Υπ. Εργ. (ΦΕΚ Β' 118). 'Αρθρ.3.-Πόροι του Ταμείου είναι: «1)Κράτηση 9% επί των αμοιβών των ημεδαπών και αλλοδαπών αναβατών. 2)Κράτηση 9% επί των ποσοστών των ημεδαπών και αλλοδαπών προπονητών». Οι παρ. 1 και 2 τροποποιήθηκαν ως άνω από την 103/1357/17 Ιαν.-1 Ιουλ. 1993 (ΦΕΚ Β' 480) απ. Υπ. Υγείας, Πρόνοιας και Κοιν. Ασφαλίσεων. 3)«Κράτησις 4% επί του ποσού των μηνιαίων αποδοχών του Προσωπικού της Φιλίππου Ενώσεως της Ελλάδος και της Εταιρείας Ιπποδρομιών, συμπεριλαμβανομένων και των κατά τον Κώδικα Τεχνικών». Η παρ. 3 ετροποποιήθη ως άνω δια της παρ. 3 άρθρ. 4 Ν.Δ. 4577/1966 (τόμ. 15Β σελ. 18,0021), ης η ισχύς άρχεται από 1 Ιαν. 1967. 4)Κράτησις 4% επί του ποσού των μηνιαίων αποδοχών των εργατών και υπηρετών του Ιπποδρόμου και των σταύλων. 5)«Ισόποσος εργοδοτική εισφορά προς τας  καταβολάς του προσωπικού της Φιλίππου Ενώσεως της Ελλάδος και της Επιτροπής Ιπποδρομιών, των υπηρετών Ιπποδρόμου και των  σταυλιτών,   καταβαλλομένη   δια   τους   τελευταί(Αντί για τη σελ. 1167(ζ) Σελ. 1167(η) Τεύχος 1325 Σελ. 107 Ταμείο Προνοίας και Επικ.Ασφ.Προσωπικού Ιπποδρομιών (ΤΑΠΕΑΠΙ) 39.Μ.δ.1 ους (υπηρέτας-σταυλίτας) παρά των προπονητών, οίτινες εν προκειμένω θεωρούνται ως εργοδόται. Τυχόν καταβληθείσαι εισφοραί δυνάμει της υπ’ αριθ. 65597/Σ.565/65 αποφάσεως του Υπουργού της Εργασίας δεν επιστρέφονται». Η παρ. 5 ετροποποιήθη ως άνω δια της παρ. 3 άρθρ. 4 Ν.Δ. 4577/1966 (τόμ. 15Β σελ. 18,0021), ης η ισχύς άρχεται από 1 Ιαν. 1967. 6)Το υπό της παρ. 1 του άρθρ. 11 του Α.Ν. 858/1937 οριζόμενον ποσοστόν, ίσον προς το 1/8 της εξ 1% κρατήσεως επί των κερδών των παικτών των αμοιβαίων στοιχημάτων. 7)10% εκ του εναπομένοντος υπολοίπου εκ στρογγυλευμάτων, κλασμάτων δραχμών, σφαλμάτων και ανεξαργυρώτων στοιχημάτων δελτίων, συμφώνως τω από 6 Ιουλ. 1936 Κανονισμώ αμοιβαίων στοιχημάτων. 8)Ετησία προικοδότησις του Ταμείου παρά της Φιλίππου Ενώσεως της Ελλάδος και της Εταιρείας Ιπποδρομιών. 9)Τα επιβαλλόμενα πρόστιμα εις τους εκ των ησφαλισμένων προπονητάς και αναβάτας. «10.Ποσοστό 18% επί των αμοιβών των αναβατών και των μαθητευομένων αναβατών, από το οποίο το 9% βαρύνει τους ίδιους και το υπόλοιπο 9% τους ιδιοκτήτες των ίππων. 10α.Κράτηση ποσοστού 9% επί των αμοιβών αναβατών και των μαθητευομένων αναβατών, από προπονήσεις. Οι παραπάνω πόροι 10 και 10α διατίθενται εξ ολοκλήρου για την ασφάλιση των αναβατών και των μαθητευομένων αναβατών κατά του ατυχήματος». Οι μέσα σε « » παρ. 10 , όπως είχε διαμορφωθεί από την με αριθμ. 103/525/5 Μαρτ. – 23 Απρ. 1996 (ΦΕΚ Β΄ 270) απόφ. Υπ. Εργασ. και Κοιν. Ασφαλίσεων και η παρ.10α αντικαταστάθηκαν ως άνω από την με αριθμ. 103/οικ.790/9-20 Μαΐου 1997, (ΦΕΚ Β΄ 407) ομοία απόφαση. 11)Το προϊόν του συγκεντρωθέντος ποσού εκ 10% Ταμείου Τζόκεϋ. 12)Αι τακτικαί πρόσοδοι της περιουσίας του Ταμείου, ως και πάσα πρόσοδος εν γένει, προερχομένη εκ χαριστικής αιτίας. 13.Ποσοστόν 3/4% επί των επάθλων δια την ασφάλισιν των προπονητών κατά της ασθενείας. 14.Κράτησις 50 δραχμών εκ των ποσοστών των προπονητών δι’ εκάστην πρώτην νίκην των ίππων της προπονήσεώς των δια την ασφάλισιν τούτων κατά της ασθενείας. Το ποσόν τούτο δύναται δι’ αποφάσεως του Δ.Σ. μετά πρότασιν του συνδέσμου προπονητών να αυξομειούται μη δυνάμενον να υπερβή το ποσοστόν 3% της αμοιβής των επί εκάστου επάθλου». Αι παρ. 13 και 14 προσετέθησαν δια της υπ’ αριθ. 32778/Σ.365 της 27 Ιουλ./14 Αυγ. 1959 αποφ. Υπ. Εργ. (ΦΕΚ Β' 298). Σελ. 1168(η) Τεύχος 1325 Σελ. 108 «15.Κράτησις 2,5% επί των αμοιβών των Προπονητών δια την ασφάλισιν τούτων και των οικογενειών των κατά της ασθενείας. 16.Κράτησις 3,5% επί των αμοιβών των αναβατών και μαθητευομένων αναβατών δια την ασφάλισιν τούτων και των οικογενειών των κατά της ασθενείας. 17.Κράτησις 6% επί των αποδοχών των συνταξιούχων προπονητών και αναβατών δια την ασφάλισιν τούτων και των οικογενειών των κατά της ασθενείας». Αι υπ’ αριθ. 15, 16 και 17 παράγραφοι προσετέθησαν δια της υπ’ αριθ. 11922/Σ.126 της 7/24 Νοεμ. 1960 αποφ. Υπ. Εργ. (ΦΕΚ Β' 479). Άρθρ.4.-1.Το Ταμείον διοικείται υπό οκταμελούς Διοικητικού Συμβουλίου, αποτελουμένου. α)Εξ ενός ανωτέρου υπαλλήλου του Υφυπουργείου Εργασίας. β)Εξ ενός αντιπροσώπου της Φιλίππου Ενώσεως, υποδεικνυομένου υπ’ αυτής. γ)Εξ ενός αντιπροσώπου της Εταιρείας Ιπποδρομιών, υποδεικνυομένου υπ’ αυτής. δ)Εξ ενός αντιπροσώπου των υπαλλήλων της Φιλίππου Ενώσεως. ε)Εξ ενός αντιπροσώπου των υπαλλήλων της Εταιρείας Ιπποδρομιών. ς)Εξ ενός αντιπροσώπου των προπονητών. ζ)Εξ ενός αντιπροσώπου των αναβατών. η)Εξ ενός αντιπροσώπου των σταυλιτών και εργατών. Τα μέλη του Διοικητικού Συμβουλίου μετ’ ισαρίθμων αναπληρωτών, διορίζονται δια πράξεως του Υφυπουργού Εργασίας, δημοσιευομένης εις την Εφημερίδα της Κυβερνήσεως. Δια της αυτής αποφάσεως διορίζεται και ο Πρόεδρος εκ των τακτικών μελών. Το Συμβούλιον εκλέγει, κατά την πρώτην συνεδρίασιν εκάστου έτους δια μυστικής ψηφοφορίας τον Αντιπρόεδρον εκ των υπό στοιχ. δ-η μελών αυτού. Χρέη Γραμματέως του Διοικητικού Συμβουλίου εκτελεί είς των υπαλλήλων του Υφυπουργείου Εργασίας ή του Ταμείου, οριζόμενος επίσης δια πράξεως του Υφυπουργού Εργασίας. Η θητεία των μελών του Διοικητικού Συμβουλίου και του Γραμματέως ορίζεται διετής πλην του Δημοσίου υπαλλήλου, ούτινος η θητεία ορίζεται μονοετής. Δια την σύνθεσιν του Δ.Σ. βλ. ήδη άρθρ. 4 του κατωτέρω Καταστατικού του Ταμείου. 39.Μ.δ.1 Ταμείο Προνοίας και Επικ.Ασφ.Προσωπικού Ιπποδρομιών (ΤΑΠΕΑΠΙ) Άρθρ.5.-1.Δια Καταστατικού του Ταμείου εγκριθησομένου κατά την διαδικασίαν του άρθρ. 59 του Α.Ν. της 11 Νοεμ. 1935 «περί Οργανισμού του Υπουργείου Εργασίας», ως τούτο αυθεντικώς ηρμηνεύθη δια του άρθρ. 1 του Α.Ν. 694/1937 «περί αυθεντικής ερμηνείας, συμπληρώσεως και τροποποιήσεως διατάξεων τινων της ασφαλιστικής νομοθεσίας», θέλουν ορισθή. α)Τα της αρμοδιότητος του Διοικητικού Συμβουλίου του Ταμείου. β)Τα της οργανώσεως και της εν γένει λειτουργίας του ταμείου. γ)Αι ασφαλιστικαί παροχαί προς τους ησφαλισμένους και τους εκ τούτων έλκοντας δικαιώματα. δ)Ο τρόπος εισπράξεως και διαχειρίσεως των πόρων του Ταμείου. ε)Αι προϋποθέσεις τας οποίας δέον να πληρώσιν οι ησφαλισμένοι και οι εξ αυτών έλκοντες δικαιώματα, ινα τύχωσιν ασφαλιστικών παροχών. ς)Ο τρόπος βεβαιώσεως των προϋποθέσεων τούτων. ζ)Ο τρόπος αναγνωρίσεως της προϋπηρεσίας αυτών. η)Ο τρόπος εκπροσωπήσεως του Ταμείου. θ)Ο τρόπος ελέγχου και εν γένει πάσα άλλη λεπτομέρεια αναγκαία δια την εκπλήρωσιν του σκοπού του Ταμείου. 2.Πάσα τροποποίησις των καταστατικών ή οργανωτικών διατάξεων του περί ου ο παρών Νόμος Ταμείου θα ενεργήται κατά την διαδικασίαν του άρθρ. 59 του Α.Ν. της 11 Νοεμ. 1935 «περί Οργανισμού του Υπουργείου Εργασίας», ως τούτο αυθεντικώς ηρμηνεύθη δια του άρθρ. 1 του Α.Ν. 694/1937 «περί αυθεντικής ερμηνείας συμπληρώσεως και τροποποήσεως διατάξεών τινων της Ασφαλιστικής Νομοθεσίας». 